Diari Oficial de la Generalitat Valenciana


Sumari del DOGV 2522, del 05-06-1995 (1995/834957)

ORDRE de 7 de març de 1995, de la Conselleria de Medi Ambient, per la qual s'aprova la desviació del traçat del camí ramader sendera de las Delicias a la Mina, del terme municipal de Villena, en el tram que afecta el Pla Parcial Quitapesares, pròxim a la carretera de Caudete.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/07/(2)/dof/vci/html**

### Dades del document

Número de DOGV
:   2522

Data del DOGV
:   05-06-1995

Secció del DOGV
:   DISPOSICIONS GENERALS

Número del document
:   1995/834957


Data del document
:   07-03-1995

Organisme emissor
:   Conselleria de Medi Ambient

Tipus de document
:   Ordre

ORDRE de 7 de març de 1995, de la Conselleria de Medi Ambient, per la qual s'aprova la desviació del traçat del camí ramader sendera de las Delicias a la Mina, del terme municipal de Villena, en el tram que afecta el Pla Parcial Quitapesares, pròxim a la carretera de Caudete.   
Vist l'expedient promogut per l'Ajuntament de Villena (Alacant) i tramitat pels Serveis Territorials d'Alacant per a desviar 200 m del camí ramader sendera de las Delicias en el tram que afecta el Pla Parcial Quitapesares a la part mitjana, i pròxim a la carretera Villena-Caudete CC A-400 km 1 hm 8.  
Atès que s'ha sol·licitat l'informe dels organismes que indica el Reglament de Camins Ramaders, i que l'expedient s'ha tramitat d'acord amb la legislació vigent.  
Atès que s'ha acreditat la propietat municipal dels terrenys per on ha de transcórrer el nou traçat.  
Vistos la Llei de Camins Ramaders, de 27 de juny de 1974; el reglament per a la seua aplicació, de 3 de novembre de 1978; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants.  
Vista la proposta de la Direcció General de Conservació del Medi Natural i l'informe favorable de l'assessoria jurídica.  
Fent ús de les facultats que tinc atribuïdes,  
ORDENE:  
Article primer  
Es modifica el traçat del camí ramader sendera de las Delicias a la Mina al seu pas pel Pla Parcial Quitapesares de manera que el creue ortogonalment.  
Article segon  
Contra aquesta ordre es pot interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de seua publicació en el Diari Oficial de la Generalitat Valenciana, d'acord amb el que estableix la Llei Reguladora de la Jurisdicció Contenciosa Administrativa.  
Abans de la interposició caldrà comunicar el fet a aquesta conselleria, d'acord amb el que disposa l'article 11.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992).  
DISPOSICIó FINAL  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 7 de marzo de 1995  
El conseller de Medi Ambient,  
EMèRIT BONO I MARTíNEZ


Còpia Permalink ELI